  Туспуктэм: Руслан Нуриахметов Наталия Сильвестрова 2023-тӥ арын 10-тӥ толшорысен Ижкарын мерлыко транспортэн ветлон дун воштӥськоз. Сыӵе пумкылъян Удмуртиысь лэсьтӥськонъя но жилищно-коммунальной возёсъя министерстволэн тарифъёсъя радъянъя ӧрияз кутӥзы, ивортӥз удысэтлэн пресс-службаез. Транспортын одӥг пол мынон 29 манет усёз, нош кивыл коньдонтэк (банк яке транспорт картаен) – 28 манет  Школаын дышетскисьёслы, студентъёслы но огшоры калыклы толэзьем билетъёслэн дунзы 7,4 процентлы будоз. Кнлы транспортын ветлыны мерлыко юрттэт сётӥське вал, сое азьланяз но сётозы. Озьы ик федерал но улос капчиятонъёсты басьтӥсьтэм пенсионеръёс проездной билетэн 40 пол дунтэк ветлыны быгато. Мерлыко транспортэн ветлон дун кизер эстӥськон но воштон ёзъёс дуноямен герӟало. Ватсалом, Воткаын 1-тӥ толшорысен мерлыко трансопртын ветлон дун 30 манетозь будоз.  Тодэ вайытом, Ижкарын 31-тӥ толсуре Пушкинской урамез вань транспортлы ворсалозы. Тегъёс: Удмуртия Ижкар Транспорт дунъёснотарифъёс  